
DISPUTATIO  MEDICA 

Il^AUGURALIS 


DE 

PHLEGMASIA  DOLENTE 

PUERPERARUM. 


Intra  paucos  dies,  vel  ullo  postea  tempore 
usque  ad  sextam  vel  septimam  post  partum 
hebdomadam,  tumor  calidus,  dolorem  afferens, 
elasticus,  albus,  tensus  et  uniformis  in  extremi¬ 
tatibus  inferioribus,  vel  saepius  in  illarum  una, 
aliquando  occurrit.  Variis  temporibus  hanc  af¬ 
fectionem  medici  variis  nominibus  designave¬ 
runt.  Apud  Gallos,  Venjiure  des  jambes  et  de 
la  femme  accouchee^  vel‘  defiot  du  lait ;  cedema 
lacteum^  apud  Germanos  j  et  apud  Anglos  no¬ 
stros,  fihlegviasia  dolens  plerumque  appellatur. 

Hunc  morbum  Hippocrati  perspectum  esse 
non  constat :  Hujus  etiam,  per  multos  annos, 
successores  realem  ejusdem  naturam  non  me¬ 
lius  cognovisse  videntur.  Sunt  equidem  in 
opere  chirurgico  de  Wiseman  observationes 
quasdam,  ex  quibus  concludi  potest,  hunc  mor¬ 
bum  istius  chirurgi  illustris  observationem  non 
penitus  praeteriisse ;  nihilominus  eum  Gallos 
primum  accurate  descripsisse  confitendum  est. 
Primum  de  hoc  morbo  tractatum  (anno  1Y12) 
edidit  Mauriceau  ;  remque  brevi  tempore  ul¬ 
terius  prosequuti  sunt  Levret,  Puzos,  Sau- 
VAGE,  &c.  In  Anglia  etiam,  White,  Trye, 
Denman,  Hull,  aliique  plurima  nuper  de 
eadem  re  scripserunt ;  et  nihilominus  confiten¬ 
dum  est,  post  illorum  accuratas  observationes, 
esse  quasdam  propria  istius  morbi  singularis, 
quae  adhuc  investigationem  requirunt. 

Morbus,  de  quo  tractamus,  statui  graviditatis 
peculiaris  esse  dici  potest ;  sed  nunquam  nisi 
post  partum  occurrit  *.  Duo  citari  possunt  ex¬ 
empla,  in  quibus  nutrices,  post  partus  mor¬ 
tem,  affectas  sunt ;  atque  unum  saltem,  in  quo, 


*  Vide  Hull^s  Treatise  on  Phlegmasia  Dolens,  p.  1 32, 

post  abortum  ad  quintum  mensem,  morbus  eve¬ 
nit  In  extremitatibus  inferioribus  solummodo 
occurrit.  Mulieres  omnium  setatum,  conditio¬ 
num,  vel  habituum, 'illo  afficiuntur.  Post  par¬ 
tum  vel  facilem  vel  difficilem ;  in  iis  qu3e  ro¬ 
bustae  sunt,  vel  debiles  ex  haemorrhagiis,  vel 
ex  alia  quacunque  causa  5  in  juvenibus,  vel  in 
iis  quae  aetatis  sunt  provectioris  ;  in  divitiis,  vel 
in  paupertate  ;  in  macilentis,  vel  in  pinguibus  ; 
in  sedentariis,  vel  in  industriis ;  post  partum, 
vel  primum,  vel  subsequentes,  similiter  occur¬ 
rit  :  sed  eadem  mulier  plus  quam  una  vice  raro 
afficitur.  Non  constat  eum  pendere  ex  modo, 
quo  parturientes,  dum  aegrotant,  tractantur ; 
sed  oportet  eum  suspicemur  quicunque  sit  lo¬ 
cus,  vel  status  puerperii,  non  obstantibus  opinio¬ 
nibus  quorumdam  scriptorum,  qui  dicunt,  la¬ 
tus,  in  quo  per  partum  jacebat  puerpera,  sae¬ 
pius,  vel  plerumque,  affici.  In  iis,  quae  lactis  co¬ 
piam  habent,  vel  suppressionem ;  quae  lac  prae¬ 
bent,  vel  non,  aequaliter  evenit ;  in  iis  etiam, 
quae  fluxum  vel  modicum,  vel  parvum,  vel  co¬ 
piosum  lochiorum  habent ;  et,  denique,  in  qui- 


Vide  Duncan^s  Med,  Comment. 

busdam  casibus,  post  febrem  puerperalem,  et 

% 

post  thoracis  inflammationem,  evenisse  dicitur. 

Tempora,  quibus  occurrit  phlegmasia  dolens, 
uti  supra  observavimus,  varia  sunt.  Intra  spa¬ 
tium  viginti  quatuor  horarum  evenire  potest ; 
aliquando  non  citius  quam  ad  quintam  vel  sex¬ 
tam  hebdomadam  ;  sed  plerumque  intra  quin¬ 
tam  et  duodecimam  post  partum  diem  occurrit. 
Exacerbatio  febrilis  hujus  morbi  prsenuncius  est; 
in  qua  sequentia  symptomata,  dorsi  nempe  do¬ 
lor,  totius  corporis  algor  cum  calore  adaucto 
subsequente,  observantur.  Ipsius  membri  af¬ 
fectio  hsec  symptomata  cito  subsequitur ;  quod 
autem  attinet  ad  realem,  quo  tentatio  evenit, 
modum,  doctis  inter  se  haud  convenit ;  ex  eo 
praecipue,  quod  omnes  fere  auctores,  qui  de 
hoc  morbo  scripserunt,  ejus  historiam  ita  tradi¬ 
dere,  uti  cum  illa,  quam  constituere  volunt, 
causa  proxima  conveniret. 

Quod  ad  meam  opinionem  spectat,  si  ex^iis, 
quas  ex  aliorum  scriptis  didici,  loqui  liceat,  hu¬ 
jus  morbi  progressus  generaliter  atque  simpli¬ 
citer  modo  subsequente  describi  potest.  Post¬ 
quam  symptomata  febrilia,  per  aliquod  tempus, 
vel  longius,  vel  brevius,  uti  circumstantias  se  ha- 

bent,  continuaverunt,  puerpera  sensu  ponderis, 
vel  doloris  in  una  regionum  pelvis  lateralium 
supra  inguen,  se  affici  sentit.  Inter  corpus  mo¬ 
vendum,  vel  ex  uno  latere  ad  aliud  vertendum, 
dolore  et  rigore  afficitur.  Si  regio  iliaca  affec¬ 
ta  inspiciatur,  plenior  vel  firmior,  vel,  persaepe, 
tumore  circumscripto  afflicta,  fere  semper  ob- 
,  servatur.  Post  hoc  tempus  membrum  inferius 
ejusdem  lateris  afficitur.  In  principio  debile, 
rigidum,  aliquod  etiam  doloris  inter  motum  af¬ 
ferens,  sentitur.  Parvo  etiam  tumore  affectum 
apparet ;  totumque  systema  morbi  fit  particeps. 
Tumor  et  tensio  celeriter  progrediuntur  ;  pri¬ 
mo  ad  labium  lateris  affecti  solummodo,  dein¬ 
de  ad  femur,  ad  poplitem,  ad  tibiam,  ad  pedem 
denique,  et  sic  per  totum  membrum.  Tumo¬ 
ris  velox  est  profectus  ;  persaepe  enim  intra  spa¬ 
tium  viginti  quatuor  horarum  per  totum  mem¬ 
brum  se  diffundit,  ita  ut  altero  amplius  duplo 
sit,  et  non  nisi  cum  maxima  difficultate  moveri 
potest.  Laeve,  equabile,  nitens  et  solito  candi¬ 
dius  apparet  in  omni  parte,  nisi  in  his  ubi  sitae 
sunt  glandulae  conglobatae,  quae  aliquando  du¬ 
rae  et  nodosae  inveniuntur.  Per  totam  superfi¬ 
ciem,  praecipue  autem  in  inguine,  ad  poplitem 

et  in  parte  tibias  •  inferiori,  tactui  pertenerum 
apparet.  Si  prematur,  vestigium  digiti,  non, 
nisi  versus  morbi  finem,  retinet ;  neque  ullam 
externae  inflammationis  speciem  manifestat ;  et 
si  per  scalpellum  chirurgicum  fit  punctura,  nul¬ 
la  exinde  aqua  plerumque  emanat.  Tumefac- 
tione  progrediente,  dolor  fit  minus  excrucians. 
Si  corporis  constitutio  sit  laxa,  vel  hydropica, 
tumoris  progressus  est  celerior,  ej  usque  magni¬ 
tudo  amplior.  Per  totum  morbi  cursum,  varia 
symptomata  morbida  exhibet  systema ;  ut  sunt, 
adauctus  superficiei  calor,  praecipue  partis  af¬ 
fectae,  pulsus  creber,  lingua  impura,  grandis- 
que  vultus  anxietas.  Piger  plerumque  est  ven¬ 
ter  ;  faecesque  lutosae  apparent  *  ;  color  urinae 
limosus  differt  ab  eo  qui  in  aliquo  alio  morbo 
observatur  f,  atque  decrescentibus  symptomati¬ 
bus  iis  limpidior  devenit.  Postquam  quidam 
dies,  sex  plerumque  vel  decem,  aliquando  etiam 
quaedam  hebdomadae,  secundum  puerperae  cor¬ 
poris  constitutionem,  praeterierunt,  symptomata 
febrilia  languescunt,  dolorque,  calor,  tumefac- 


*  Denman,  vol.  ii. 
f  Denman  iterum. 

ilo  et  elasticitas  membri  affecti,  ad  superiorem 
femoris  partem  primo,  vel  ad  genu,  et  denique 
in  tibia,  vel  in  pede,  decrescere  gradatim  inci¬ 
piunt.  Per  aliquod  temporis,  postquam  symp¬ 
tomata  graviora  decreverint,  segrota  perdebilis, 
membrumque,  et  rigidum,  et  inhabile,  remanet, 
et,  si  ejus  positio  ut  plurimum  sit  erecta,  per- 
ssepe  hydropicum  vesperam  versus  devenit.  In 
quibusdam  etiam  casibus,  qui  non  nisi  rarissi¬ 
me  occurrunt,  membrum  durum,  tumidum  ig- 
navumque,  per  quosdam  annos,  aliquando  per 
totam  vitam,  remanet ;  maximam  similitudinem 
tibias  tumidas  Barbadoiensi  prae  se  ferens. 

Dum  dolor,  tumefactio,  tensioque  unius  lan¬ 
guescunt,  altera  extremitas  eodem  modo  precise 
persaepe  afficitur,  eundemque  cursum  ordinatum 
exhibet ;  neque  hoc  phenomenon,  uti  mera 
materia  morbosae  translatio,  considerari  potest ; 
membrum  enim,  quod  prius  afficiebatur,  eundem 
cursum  observat  ac  si  alterum  sanum  remansisset. 
Plactenus  de  morbo  tractavi,  quasi  ex  supposi¬ 
tione,  quod  per  suppurationem  nunquam  habeat 
exitum  ;  neque  revera  ullius  reminiscor  exem¬ 
pli,  in  quo  istiusmodi  eventus  occurrebat,  si  u- 
num  perambiguum,  de  quo  mentionem  facit 

Trye,  excipiatur*.  Quidam  etiam  casus,  in 
quibus  membri  gangraena  occurrebat,  memo¬ 
rantur  t* 


DIAGNOSIS. 

Phlegmasia  Dolens  pro  aliquo  alio  mor¬ 
bo,  si  anasarcum  et  rheumatismum,  quorum 
maximam  prse  se  fert  similitudinem,  excipias, 
haud  facile  sumi  potest.  Ab  anasarca  distingui 
potest,  ex  eo,  quod  symptomata  febrilia  prsevia 
habeat  phlegmasia,  doloremque  maximum  af¬ 
ferat  5  ex  eo,  quod  sit  tensa  et  calida,  et  digiti 
vestigium  in  initio  non  retineat  j  ex  eo,  quod  ‘ 
non  detumescat,  cum  corporis  positio  ad  circu¬ 
lum  finientem  respondeat ;  et  denique  quod,  si 
punctura  fiat  per  scalpellum  chirurgicum,  nul¬ 
lum  plerumque  serum  exinde  effluat.  A  rheu¬ 
matismo  phlegmasiam  distinguere  possumus,  ex 
eo,  quod  nullam  hsec  inflammationis  externas 
speciem  habeat  5  e  contra  pellis  pallidior  est, 


*  Vide  Trye’s  Essays,  p.  64. 
t  Vide  Hevin^s  Cours  de  Path.  et  de  Ther.  Chirurg. 

quam  in  corpore  sano  5  neque  et  dolor  et  tu- 
mefactio  in  articulis  et  musculis  praecipue  re¬ 
sident. 


CAUSA  PROXIMA. 

Cum  morbus,  de  quo  tractamus,  non  nisi  in 
puerperis  occurrat,  et  extremitates  inferiores 
solummodo  afficiat,  concludere  possumus,  eum 
ex  aliqua  causa,  per  tempus  puerperii  operante, 
vel  ex  statu  aliquo  puerperis  peculiari,  origi¬ 
nem  ducere  ;  ejusque  causa  proxima  inflamma¬ 
tio  obstructioque  glandularum  lymphaticarum 
cumuli  interni  iliaci,  cum  subsequente  accumu¬ 
latione  et  coagulatione  lymphae,  in  substantiam 
cellularem  membri  affecti  effusae,  esse  videtur. 
Plerisque  auctoribus  (si  Doctorem  Hull  *  ex¬ 
cipiamus)  inter  se,  eousque,  de  hac  re,  conve¬ 
nit.  Quod  autem  ad  causas  excitantes  horum 
symptomatum  attinet,  contrariae  sunt  senten¬ 
tiae  ;  eaque  diversitas  opinionum  magna  ex 


Vide  Hull’s  Treatise  on  Phlegmasia  Dolens. 

parte  uni  causae  ascribenda  est.  Ex  eo  enim 
ortum  habet,  quod  vix  ulla  detur  opportunitas, 
quae  sint  partium  affectarum  post  mortem  spe¬ 
cies,  inquirendi.  Et  equidem  dolendum  est, 
hujus  ambiguitatis  continuationem  esse  proba¬ 
bilem,  ex  eo,  quod  hic  morbus  vix  unquam  le- 
thales  habeat  exitus.  In  iis  etiam  perpaucis  ca¬ 
sibus,  quorum  lethalis  fuit  eventus,  nulla  op¬ 
portunitas,  quatenus  ipsemet  compertum  ha¬ 
beo,  morbosas  diversarum  partium  species  in¬ 
spiciendi,  sese  offerrebat. 


CAUSiE  EXCITANTES. 

Conditio  haec  obstructa  et  tumida  glandu¬ 
larum  inguinis,  ex  qua  caetera  omnia  infausta 
symptomata  oriuntur,  ex  aliqua  harum  trium 
causarum  originem  ducere  potest :  ex  pressura 
nempe,  quae,  per*infantis  caput,  in  ejus  per  jieU 
vim  transitu,  fit ;  vel  ex  absorptione  materiae 
acidae ;  vel  ex  inflammatione  a  parte  aliqua 
prope  sita,  per  vasa  absorbentia  communicata. 
De  harum  unaquaque  pauca  quaedam  dicemus. 

y  w 

Per  puerperii  cursum,  ex  magna,  qu^  per  in¬ 
fantis  caput  fit,  pressura,  glandulae,  quae  ad 
utraque  pelvis  latera  sitae  sunt,  permultum  sae¬ 
pe,  idque  in  duram,  inflexibilem  et  osseam  pel¬ 
vis  marginem,  comprimuntur.  Ex  hinc,  ha¬ 
rum  glandularum,  ita  irritatarum  et  compressa¬ 
rum,  et  inflammatio  et  tumefactio  oriuntur,  ita 
ut  lymphae  regressus  impediatur.  Ea  brevi  in 
inflexibilem  substantiam  membri  cellularem  ef¬ 
funditur,  ibique  stagnabit,  et  sic  phlegmasia 
dolens  excitabitur.  Haec,  ut  opinor,  morbi 
causa  est,  et  simplicissima  et  frequentissima. 
Hoc  etiam  modo,  ut  mihi  videtur,  melius  ex¬ 
plicari  potest,  cur,  dum  glandulae  affectae,  gra- 
datim  saniores  magisque  perviae  fiunt,  ita  etiam 
morbus  gradatim  decrescat ;  vel,  uti  aliquando 
evenit,  cur,  postquam  glandulae  et  durae  et  ob¬ 
structae  per  longum  temporis  intervallum  re¬ 
manserint,  cum  vasa  absorbentia  infra  glandu¬ 
las  posita  novum  cursum,  per  quem  effunderent 
lympham  accumulatam,  invenerint,  morbus  hoc 
modo  terminetur. 

De  materiae  acidae  absorptione,  quae  a  Den- 
MAN  ut  sola  phlegmasiae  dolentis  causa  excitans 
consideratur,  secundo  loco  tractandum.  Evi- 

denter  autem  cum  Trye  atque  White  de 
causa  ejus  proxima  nihilominus  consentit. 
Ut  hanc  opinionem  magis  magisque  stabili¬ 
ret,  dicit,  idque  quidem  contra  experientiam,, 
'  in  omni  casu  phlegmasise  dolentis  fluxum  lochio- 
rmn  esse  morbosum,  cum  qualitas  ejus  sit  acida 
insalubrisque  species ;  et  absorptionem  hujus 
materiae  acidae  et  vitiatae  ex  utero  esse  causam 
inflammationis  obstructionisque  glandularum, 
ideoque  morbi,  de  quo  tractamus.  Dicit  prae¬ 
terea,  si  glandulae  imperviae  materiae  sic  ex  u-. 
tero  absorptae  ingressum  in  generalem  corporis 
constitutionem  non  impediissent,  morbum  mul¬ 
to  periculosiorem  futurem  esse. 

Morbum  hoc  modo  aliquando  excitari,  ut 
arbitror,  haud  dubitandum.  Huic  doctrinae 
saltem  analogia  suffragatur:  anatomicis  enim 
pernotum  est,  amplificationem  et  obstructionem 
glandularum,  quae  in  axilla  sitae  sunt,  tumefactio- 
nem  etiam  brachii  subsequentem,  vel  localem 
vel  generalem,  ex  levi  digitorum  vulnere,  vel  in¬ 
cisura  inter  corpora  putrida  secanda,  originem 
s^pe  ducere.  Gangraena  quoque,  haud  raro  e- 
tlam  ipsa  mors,  ex  hujus  veneni  putridi  absorp¬ 
tione  oriuntur.  Praematurae  anatomici  istius  iU 

lustris  Hewson  mortes,  Doctoris  etiam  Walsh 
Londinensis,  tristia  istius  facti  exhibent  exem¬ 
pla.  Pernotum  est  quoque  tumefactionem ,  et 
inflammationem  glandularum  inguinis,  cum  am¬ 
plificatione  extremi  inferioris  in  eodem  latere, 
per  materias  acidae  ex  morbosa  glandula  pros¬ 
tata  absorptionem,  vel  ex  foedo  alicujus  partis 
extremi  inferioris  ulcere,  saepe  excitari.  Eo-^ 
dem  modo  etiam  explicari  potest  tumefactio 
glandularum,  in  collis  infantium  sitarum,propter 
absorptionem  materiae  acidae  ex  capite  in  mor¬ 
bo,  qui  tinia  cap^itis  appellatur,  aliisque  capitis 
affectionibus,  quibus  infantes  subjacent ;  neque 
absorptionem  materia  acidae  insalubrisque  ex 
utero  glandulas  inguinis,  ad  'quas  provehitur, 
inflammare,  imperviasque  reddere  posse,  aut  im¬ 
probabile,  aut  contradictorium  videtur.  Ve¬ 
rum  quod  sit  constans,  solaque,  ut  quidam  di¬ 
cunt,  phlegmasim  dolentis  causa,  ut  opinor,  du¬ 
bitari  potest :  Primo,  quia  morbus  hic  frequen¬ 
ter  occurrit,  idque  etiam,  cum  ne  quidem  mu¬ 
tatio  levissima,  vel  in  qualitate,  vel  in  quanti¬ 
tate  lochiorum  fluxus,  inveniri  possit,  et  quia  be¬ 
ne  constat,  eum  haud  raro  locum  habuisse,  idque 
etiam  cum  lochia  penitus  cessaverint.  Secundo, 
quia  certissime  constat,  fluxum  lochiorum  con- 

ditionis  et  maxime  insalubris  acidsque  aliquan¬ 
do  fuisse,  quod  ad  colorem  ejus,  odorem  et 
spissitatem  attinet,  in  eoque  statu  per  longum 
temporis  intervallum  perseverasse,  neque  tamen 
ulla  phlegmasiae  dolentis  symptomata  eodem 
tempore  apparuerant. 

Tertiam  dixi  causam  esse  communicationem 
inflammationis  per  vasa  absorbentia.  Hoc  qui¬ 
dem  ita  evidens  est,  et  tam  frequenter  occurrit, 
quod  nullam  dissertationem  peculiarem  requi¬ 
rat.  Rem  ipsam  notare  sufficiat,  et  observare 
ex  violenti  distensione  et  pressura,  quse,  du¬ 
rante  puerperio,  per  infantis  caput  ad  os  uteri 
meatusque  exteriores  excitantur,  partes  in  hac 
conditione  contusa,  quss  inflammationi  propin¬ 
qua  sit,  frequenter  remanere,  ita  ut  haec  affectio 
provehi  possit,  per  vasa  harum  partium  absor¬ 
bentia,  ad  eorum  glandulas  correspondentes, 
ipseque  morbus  hoc  modo  denique  excitetur 
Ex  his  forsan  concludi  potest,  si  morbus  post 
partum  citissime  initium  habeat,  glandulae  iliacae 
contusioni  et  subscquenti  tumefactioni ;  sin  se¬ 
rius,  materiae  acidae  absorptioni,  vel  vasis  lym- 


*  Vide  Trye’s  Essay,  p.  48. 

phatici  inflammationi,  ad  glandulam  lymphati¬ 
cam  continuatas,  eandemque  ejus  conditionem 
excitanti,  ascribi  posse. 


CAUSiE  PRA^DISPONENTES. 

Vag^e  Gallorum  et  Germanorum  de  redun¬ 
dantia  et  translatione  lactis  aliorumque  humo¬ 
rum  conjecturae,  refutationem  non  requirunt ; 
apud  nos  enim  penitus  rejiciuntur.  Neque 
doctrina  illa  quorumdam  auctorum,  de  vari¬ 
cosa  conditione  venarum  unius  vel  utriusque 
extremi  inferioris,  dignior  notatu  esse  videtur. 
Irritabilitas  adaucta  dispositioque  ad  inflamma¬ 
tionem  *,  quae  durante  graviditate  locum  ha¬ 
bent,  et  majore  etiam  in  gradu  per  aliquod  post 
partum  tempus,  praecipuae,  et,  mea  opinione, 

s 

evidentissimae  causas  praedisponentes  esse  vi¬ 
dentur. 

« 

Adaucta  etiam  lymphaticorum  f  in  mole  uteri 
diminuenda  actio,  per  quam  ea  perturbationi 


*  Hull’s  Treatise,  &c.  p.  198. 
f  Aud.  Praelectiones  de  Art.  Obstet,  in  Acad.  Edin. 

magis  obnoxia  reddentur ;  praematura  frigori, 
vel  humiditati,  vel  utrique  expositio ;  ictus  *, 
contusiones,  vel  violens  musculorum  abdomi¬ 
nis  actio ;  nimia  ex  ambulatione,  saltu,  vel  ex 
eo,  quod  puerpera  per  tempus  nimis  longum 
stet,  vel  ex  alia  quacunque  causa,  fatigatio.  His 
alias  quidam  addiderunt,  de  quibus,  ut  mea  fert 
opinio,  non  ita  constat :  Tales  sunt  suppressio 
vel  diminutio  lochiorum  f  fluxus,  statum  cor¬ 
poris  plethoricum  'excitans  ;  et,  eadem  ratione, 
lactis  vel  suppressio  vel  diminutio  ;  cibus  |,  vel 
nimia  quantitate  sumptus,  vel  qualitatis  nimi¬ 
um  stimulantis ;  et,  denique,  conditio  §  nimis 
tensa,  vel  relaxata  vasorum  sanguinis,  in  infe¬ 
riore  corporis  parte,  extremitatibusque  inferiori¬ 
bus,  per  posteriores  menses  graviditatis,  exci¬ 
tata. 


PROGNOSIS. 

Si  morbi  tentatio  subitanea,  magnaque  om¬ 
nium  functionum,  ex  violentia  symptomatum  fe- 


*  Hull.  f  Hull,  f  Ibidem.  §  Hull  iterum. 

brilium  doloris  excruciantis,  qui  hunc  morbum 
comitatur,  perturbatio  considerentur,  haud  du¬ 
bitandum  est,  quin  magnam  et  ipsius  segrotas 
ejusque  amicorum  trepidationem  excitabunt ; 
nihilominus  morbus  hic  noster  lethales  haud 
saepe  parit  exitus.  Persaepe  tamen  evenit,  quod 
puerperae  sanitas,  ex  eo  quod  in  cubiculo  suo 
tam  longe  detenta  fuerit,  pedetentim  obruatur ; 
membrumque  ipsum,  propter  ejus  magnitudi¬ 
nem  et  ad  motum  difficultatem,  magna  ex  par¬ 
te  mutile  per  vitae  reliquum  reddatur.  Si  cor¬ 
poris  constitutio  sit  mollis,  violentia  symptoma¬ 
tum  febrilium  lethalis  aliquando  devenit ;  om- 
nisque  ad  gangraenam  dispositio  pro  symptoma¬ 
te  infelici  habenda. 


MEDENDI  IVIETHODUS. 

Morbus,  de  quo  disserimus,  ex  tribus  stadiis 
constare  dici  potest ;  ad  quorum  singula  nostrae 
curationis  indicationes  sunt  accommodanda.  In 
morbi  initio  calor  adauctus,  adaucta  etiam  cor¬ 
dis  et  arteriarum  actio,  sitis  immodica,  &c.  gra¬ 
dum  equidem  pyrexiae  haud  levem  evidenter 

indicant ;  ad  cujus  sanationem,  ut  remedium 
simplicissimum,  vensesectio  generalis  indicari 
videtur.  Ejus  in  Gallia,  ut  opinor,  etiam  in 
Germania,  usus  est  universalis  :  apud  nos  au¬ 
tem,  aegrotas  robur  per  magnas  evacuationes 
consumere,  haud  necessarium  aut  prudens  con¬ 
sideratur.;  et  non  sine  ratione  suspicari  possu¬ 
mus,  obitum  plurimarum  puerperarum,  quarum 
casus  per  Continentis  medicos  numerantur,  re¬ 
mediis  antiphlogisticis  nimium  efficacibus,  po¬ 
tius  quam  ipsius  morbi  violentiae  naturali,  esse 
ascribendum.  Venaesectio  igitur  haud  necessa¬ 
ria  erit,  nisi  in  perpaucis  casibus  ;  neque  in  ullo 
prudenter  repetenda  est.  Vice  hujus  aegrota 
lecto  suo  quiete  affigenda  est ;  tenue  victus  re¬ 
gimen,  ex  vegetabilibus,  ex  haustibus  acidulis 
et  refrigerantibus,  et  ex  fructibus  mitibus  et 
mollibus  constans,  exhibendum.  Cubiculum  in 
refrigerationis  et  ventilationis  statu  servandum. 
Alvus  oportet  sit  laxa,  etiam  ad  diarrhoeam  ap¬ 
propinquans,  per  quosdam  dies  vel  plures,  vel 
pauciores,  prout  se  habent  febrilia  symptomata. 
In  hunc  finem  sales  medii,  cum  absorptionem 
magno  in  gradu  probabiliter  promoveant,  cse- 
teris  sunt  proponendi.  Ad  generalem  totius 

corporis  constitutionis  anxietatem  et  irritabilita¬ 
tem  diminuendam  et  demulcendam,  medica¬ 
menta  opiata  administranda  sunt,  felicesque  pa- 
riunt  effectus.  In  hoc  stadio  emeticorum  *,  vel 
dosium  nauseantium  antimonialium  usus  a  qui¬ 
busdam  etiam  laudatur  ;  sed,  considerata  ut  re¬ 
media  generalia,  eorum  usum  sine  periculo  prae¬ 
termittere  possumus.  Cum  morbus  non  solum 
augeri,  sed  etiam  excitari,  et  continuari  possit 
per  lochiorum  perturbationem,  maxima  atten¬ 
tio,  etiam  ab  ipso  initio,  adhibenda  est,  ut  bene 
ordinentur  ;  et  in  hoc  propositum  iisdem  me¬ 
diis  utamur  oportet,  quae  ad  lochiorum  sub  ali¬ 
quibus  aliis  circumstantiis  perturbationem  re- 
vovendam,  utilia  esse  observantur.  Maxima  u- 
tilitas  ex  lanularum  f  in  aceto  calido  madefacta¬ 
rum  usu  derivatur,  praecipue  si  toti  membro  af¬ 
fecto  ad  primam  morbi  tentationem  applicen¬ 
tur.  Quando  una  earum  series  refrigerata  fit, 
harum  locus  per  aliarum,  eodem  modo  praepa¬ 
ratarum',  applicationem,  supplendus  est.  Hanc 
tractandi  methodum  adhibendo  et  continuando, 


*  Vid.  White’s  Essay  on  Puerperal  Swelled  Legs. 
f  Pr^elect.  Doct.  Hamilton  audivi. 

gradus  et  duratio  doloris  atque  tumefactionig 
diminuentur,  eorumque  limites  coarctabuntur  ; 
persaepe  etiam  per  hanc  methodum  morbi  pro¬ 
gressum,  etiam  in  ipso  limine,  impedire  possu¬ 
mus,  et  aegrotam,  hoc  modo,  intra  paucos  dies, 
sanam  reddere  ;  ad  quod  perficiendum,  idem 
mensium  numerus  aliter  forsan  requireretur. 
Sed  si  totum  membrum,  idque  in  magno  gra¬ 
du,  sit  tumefactum,  haec  methodus,  vel  nun- 
^  quam,  vel  raro,  felices  pariet  effectus.  Medi¬ 
cus  igitur  ad  hoc  morbi  stadium  provectum, 
cum  ex  experientia  hujus  methodi  inutilitatem 
cognoscat,  septem  vel  octo  hirudines  *  ad  glam 
dulas  inguinis  affecti  applicari  jubebit ;  et  si,  his 
amotis,  vesicatorium  iidem  parti  applicetur,  op¬ 
timi  in  omni  fere  casu  effectus  pariuntur.  Quod 
si  post  fluxum,  ex  vesicatorii  applicatione,  glan¬ 
dulae  et  dur^  et  inflammatae  continuaverint, 
idem  hirudinem  numerus  iterum  adhibendus 
est,  et  vesicatorium,  ut  antea,  applicandum. 
Hoc  modo  glandularum  obstructio  efficaciter 
removetur,  dum  tumefactionis,  doloris  et  tensio¬ 
nis  diminutio  in  membro  celeriter  subsequitur. 


*  Trye^s  Essay  on  Puerperal  Swelled  Legs. 

Si  dum  doloris  violentia  diminuitur,  tumefactio 
et  tensio  inguinis  et  partis  femoris  superioris 
decrescunt,  pulsus  forsan  creber  et  quidam  py- 
rexige  gradus  remane, ant,  morbum  secundum  in- 
iisse  stadium  dicere  possumus.  Cumque  in  hoc 
stadio,  propter  ejus  dolores  praeteritas,  aegrotae 
robur  perdebile  sit  oportet,  generosior  diaeta, 
vini  nempe,  et  carnis,  danda  est.  Ad  hoc  etiam 
tempus  medicamenta  tonica,  ut  sunt  cinchona 
officinalis,  ferrum,  myrrha,  &c.  exhibenda  sunt ; 
haec  enim  ad  aegrotae  robur  confirmandum,  et 
ad  febrilia  symptomata,  si  quae  adhuc  remanent, 
removenda,  efficacissima  sunt.  In  hoc  etiam 
morbi  stadio,  si  membrum  affectum  cum  oleo 
calido,  linimento  camphorato,  tinctura  saponis 
cum  opio,  vel  cum  aliis  istiusmodi  applicatio¬ 
nibus  stimulantibus,  frequenter  fricetur,  mul¬ 
tum  ad  tumefactionis  diminutionem  contribuit. 

Morbus  tertium  stadium  iniisse  dici  potest, 
cum,  postquam  et  dolor  et  febris  gradatim  de¬ 
creverint,  membri  solummodo  tumefactio  habi¬ 
tusque  relaxatio  generalis  remanent.  Dum  me¬ 
dicamentorum  tonicorum  usus  adhuc  continua¬ 
tur,  immersio  vel  totius  corporis,  vel  membri 
affecti,  in  aqua  marina,  multum  contribuit,  tum 

ad  membri  robur  confirmandum,  quam  ad  ge¬ 
neralem  sanitatem  restaurandam.  Ex  eadem 
ratione,  exercitatio  sub  dio  ‘segrotas,  vel  curri¬ 
culo,  vel  equo  vect^,  utilis  erit.  Longse  autem 
deambulationes,  vel  ulla  istius  generis  extremi¬ 
tatum  inferiorum  violens  exercitatio,  saltem  do¬ 
nec  segrotse  robur  sit  magna  ex  parte  refec¬ 
tum,  potestasque  membrum  libere  movendi  re¬ 
staurata,  periculosa  sunt.  Quod  si,  uti  aliquan¬ 
do  evenit,  membrum  adhuc  tumidum  conti¬ 
nuat,  utile  erit,  ad  absorptionem  lymphas  effu¬ 
sas  promovendam,  membrum  per  fasciam  lanu¬ 
lae  circularem  comprimere.  Sin  autem  membri 
pars  inferior  solummodo  tumida  sit,  tibiale  con¬ 
strictum,  vel  ocrea  brevis  praeponenda  sunt. 
Usus  etiam  aquarum  metallicarum  purgantium, 
vel  naturalium,  vel  arte  factarum,  laudatur :  in 
paucis  etiam  casibus,  digitalem  *  bonos  habuisse 
effectus  constat.  Si  membrum,  uti  aliquando 
occurrit,  longius  solito  durum  et  tumidum  re¬ 
maneat,  has  affectiones,  per  fricationem  cum 
unguento  hydrargyri,  probabiliter  removebun- 


*  Prielect.  Hamilton. 

tur.  Haud  scio,  si  electricitas  aut  galvanismus 
ad  membrum  affectum  applicentur,  utrum  ali¬ 
quod  utilitatis  inde  oriretur.  Si  gangraena  vel 
sit  probabilis,  vel  actu  occurrat,  iisdem  reme¬ 
diis,  ac  si  ex  alia  quacunque  causa  oriretur, 
oportet  utemur. 

